Jean Saubert

Jean Marlene Saubert (1942–2007) var en amerikansk alpinist.

En kort tid midt på 1960-tallet var hun den dominerende utøveren på det amerikanske kvinnelandslaget. I 1963 ble hun amerikansk mester i utfor og storslalåm. Året etter vant hun samtlige fire titler i det amerikanske mesterskapet.

Hun markerte seg for første gang internasjonalt under VM 1962 i Chamonix da hun kom på sjetteplass i storslalåm. I februar 1964, under OL i Innsbruck, kunne hun feire karrierens største suksess. Hun utkjempet en hard duell med de franske søstrene Marielle og Christine Goitschel. I slalåm måtte hun se seg slått av begge søstrene, mens hun delte andreplassen med Christine Goitschel i storslalåm.

Saubert la opp etter VM 1966 i Portillo, der hun som best oppnådde en fjerdeplass.

 OL-medaljer 
 1964  Innsbruck - 16px|Sølv Sølv i alpint, storslalåm, damer  USA
 1964  Innsbruck - 16px|Bronse Bronse i alpint, slalåm, damer  USA

 Referanser 

 Eksterne lenker 


Kategori:Alpinister fra USA
Kategori:Olympiske sølvmedaljevinnere for USA
Kategori:Olympiske sølvmedaljevinnere i alpint
Kategori:Olympiske bronsemedaljevinnere for USA
Kategori:Olympiske bronsemedaljevinnere i alpint
Kategori:Medaljevinnere under Vinter-OL 1964
Kategori:Deltakere for USA under Vinter-OL 1964
Kategori:Alpinister under Vinter-OL 1964
Kategori:Deltakere for USA under VM i alpint 1966